  Туспуктэм: Руслан Нуриахметов Майя Бывальцева Удмуртиысь эшшо 21 гуртъёсы но черкогуртъёсы мобильной герӟет но интернет вуиз. Вышкаосты «Цифровая экономика РФ» йӧскалык ӵектос улсын «Устранение цифрового неравенства» программая пуктӥзы. Со сярысь элькунысь цифровой азинсконъя министерстволэн пресс-службаез ивортӥз. Выль инъет станциос 14 ёросъёсын улӥсь 3,5 сюрслэсь трос адямилы 2G сотовой герӟет но 4G интернет сётозы. Туала технологиос вуизы: Алнаш ёросысь Пор Гондыргуртэ но Варали гуртэ Балезино ёросысь Турецкой черкогуртэ Вотка ёросысь Молчан гуртэ Глаз ёросысь Отогурт гуртэ Грак ёросысь Буббы гуртэ Дэри ёросысь Вожой починкае Кизнер ёросысь Бурнак гуртэ, Можгатло гуртэ, Вуж Кармыж гуртэ, Айдуан-Чабья гуртэ, Кибья черкогуртэ, Крым-Слудка черкогуртэ Красногорск ёросысь Багыр гуртэ Пичи Пурга ёросысь Шоринь Юри гуртэ Сюмси ёросысь Зун черкогуртэ Ува ёросысь Парсьгурт гуртэ Эгра ёросысь Пежвай гуртэ Якшур-Бӧдья Сюровай гуртэ Яр ёросысь Юр гуртэ, Ӝуйна гуртэ 2022-тӥ арын «Устранение цифрового неравенства» но «Сельсовет» программаосъя 68 гуртъёсы но черкогуртъёсын мобильной герӟетъя вышкаос пуктӥзы. « Ӟеч улон понна ми (герӟетэз – ред.) паськытгес вӧлмытыны кулэ, кылсярысь, калык кун юрттӥськетэз электрон амалэн басьтыны мед быгатоз шуыса » Тимур Меджитов, Удмуртиысь цифровой азинсконъя министр Тодэ вайытом, 2023-тӥ арын Удмуртиысь 85 гуртъёсы но черкогуртъёсы мобильной герӟетъя вышкаос пуктыны малпало. Тегъёс: Технологиос Интернет гурт Удмуртия  